IEph 661
Region: Asia Minor — Ionia

[της] πρωτης και με[γι]στης μητροπολεως της ασιας και δις νεοκορου των σεβαστων εφεσιων πολεως η βουλη και ο δημος ετειμησεν διονυσιον νεικηφορου του διονυσιου πρυτανευσαντα φιλοτειμως παραφυλακα νεοποιον της αρτεμιδος [γ]ραμματεα της βουλης πατερα [ιε]ρης της αρτεμιδος ιουλιας [π]ατερα ιεροκηρυκος νεικηφορου ελαιοθετησαντα δια του υου διονυσιου μηνας τεσσαρες εκ των ιδιων ανευ ταγματος εν τω ανω γυμνασιω και εν τω της πρυτανειας ενι[αυ]τω εν ταις εθιμοις ημεραις θεντα ελαιον εν πασι τοις γυμνασιοις και τη των καταγωγιων ημερα αγοραιας αγομενης ελαιον θεντα δρακτω εν τε τοις γυμνασιοις και εν τοις βαλανειοις τοις ουσιν εν εφεσω πασιν υποσχομενον εν τω σταδιω σαλιδας δυο και εν τω σεβαστω γυμνασιω τους λειποντας κειονας δοκιμηνους εικοσαποδας πεντε ημισυ και τας λοιπας αρχας και λειτουργιας πασας εκτελεσαντα τη πατριδι φιλοτειμως.